Ce spune Kremlinul despre un război cu Ucraina: "Nimeni nu acceptă această posibilitate".
Kremlinul a exclus posibilitatea unui război cu Ucraina. Potrivit Ucrainei, Kremlinul ar putea căuta un pretext pentru a lansa o operaţiune militară de anvergură. Kremlinul nu neagă mișcările de trupe la frontierele cu Ucraina, dar asigură că nu ameninţă pe nimeni.
Kremlinul a anunțat duminică că nu se angajează într-un război cu Ucraina, după ce în ultimele săptămâni, Rusia și-a sporit prezența militară la granița cu teritoriile de est ale Ucrainei, transmite AFP."Desigur, nimeni nu se angajează pe calea războiului şi nimeni nu acceptă posibilitatea unui astfel de război", a spus Peskov într-un interviu acordat postului public de televiziune Rossia 1, ce va fi difuzat în cursul serii la Moscova şi din care au fost făcute publice extrase.Peskov a insistat asupra faptului că Moscova nu este implicată în conflict, adăugând totuși că nu vor "rămâne indiferenți" față de soarta vorbitorilor de limbă rusă care trăiesc în regiunea devastată de conflict."Rusia depune toate eforturile pentru a ajuta la rezolvarea acestui conflict. Şi vom continua să facem acest lucru fără încetare″, a mai spus Peskov.Ucraina a acuzat Rusia că a adunat mii de militari la graniţele sale nordice şi estice, precum și pe peninsula Crimeea anexată.Kremlinul nu a negat mișcările trupelor, dar a insistat că Moscova nu intenționează să amenințe pe nimeni.